armvectores/hy_wikipedia_2023 huggingface dataset:
Մարսելո Անտոնիո Գեդես Ֆիլո

Մարսելո Անտոնիո Գեդես Ֆիլիո (պորտ.՝ Marcelo Antônio Guedes Filho, ռուս.՝ Марсе́ло Анто́нио Ге́дес Фи́льо, մայիսի 20, 1987(1987-05-20) կամ մայիսի 25, 1987(1987-05-25), Սան Վիսենտե (Սան Պաուլուի նահանգ), Սան Պաուլու, Բրազիլիա, Սան Վիսենտի, Բրազիլիա), բրազիլացի ֆուտբոլիստ, «Հաննովեր 96» ակումբի պաշտպան։


== Կենսագրություն ==


=== Ակումբային կարիերա ===
Մարսելոն 2008 թվականին խաղացել է 4 խաղ Լիբերտադորես գավաթի համար, իսկ Սանտոսը հասավ մինչև 1/4-ը, որտեղ պարտվեց մեքսիկական Ամերկային։ Բրազիլիայի առաջնությունում խաղացել է 41 խաղ և խփել 2 գոլ։ 2008 թվականին Մարսելոն կարող էր գնալ դանիական Շախտյոր ակումբը, նաև գրում էին, որ Շախտյորը նրա համար պատրաստ էր տալ 3 միլիոն եվրո։
2010 թվականի հուլիսին Մարսելոն գնաց նիդերլանդական ՊՍՎ ակումբ՝ կնքելով 3 տարվա պայմանագիր։ Գումարը կազմում է մոտավորապես 3 800 000 եվրո։


=== Կարիերան հավաքականում ===
Մինչև 21 տարեկանը (2007 թվական) խաղացել է Բրազիլիայի երիտասարդական հավաքականում (4 խաղ)։


== Ձեռքբերումներ ==
 «Սանտոս»

Բրազիլիայի առաջնությունում արծաթե (1)․ 2007
Պուլսաստա լիգաի հաղթող (1)․ 2007 «Վիսլա»

Լեհաստանի առաջնություն (1)․ 2008–09
Բրոնզե մեդալակիր Լեհաստանի առաջնությունում (1)․ 2009–10 ՊՍՎ

Նիդերլանդեների գավաթի մրցանակակիրը (1)․ 2011–12
Նիդերլանդների սուպերգավաթի մրցանակակիր (1)․ 2012


== Ծանոթագրություններ ==


== Արտաքին հղումներ ==
Անձի պրոֆիլը soccerway.com կայքում
Անձի պրոֆիլը
Անձի պրոֆիլը
Անձի պրոֆիլը
Անձի պրոֆիլը
Գուարդավալե

Գուարդավալե (իտալերեն՝ Guardavalle), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 5196 մարդ, բնակչության խտությունը կազմում է 88 մարդ/կմ²։ Զբաղեցնում է 60,4 կմ² մակերես տարածք։
Փոստային ինդեքսն է՝ 88065։ Հեռախոսային կոդը՝ (+39) 0967։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք Archived 2015-07-12 at the Wayback Machine.


== Ծանոթագրություններ ==
Տուիմ

Տուիմ (ռուս.՝ Туим), գյուղ Ռուսաստանի Խակասիա հանրապետության Շիրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3767 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեքա Կուրխուլի

Բեքա Կուրխուլի (վրաց.՝ ბექა ქურხული, հոկտեմբերի 6, 1974(1974-10-06), Թբիլիսի, Վրացական ԽՍՀ, ԽՍՀՄ), վրացի գրող, հրապարակախոս։


== Կենսագրություն ==
Բեքա Կուրխուլին ծնվել է 1974 թվականի հոկտեմբերի 6-ին Թբիլիսիում։ 1991 թվականին ավարտել է Թբիլիսիի առաջին փորձնական դպրոցը։
1991-1996 թվականներին սովորել է Թբիլիսիի Շոթա Ռուսթավելիի անվան թատերական ինստիտուտի դրամատիկական արվեստի ֆակուլտետում (Թամազ Չիլաձեի արվեստանոց)։
Բեքա Կուրխուլիի առաջին պատմվածքները տպագրվել են 1991 «Մամուլի» (Հայրենիք) թերթում։ Հետագայում նրա պատմվածքները տպագրվել են Վրաստանի գրական ամսագրերում ու թերթերում՝ «Ալտերնատիվա», «Արիլի», «Դիլիս Գազետի» (Առավոտյան թերթ), «Չվենի Մցերլոբա» (Մեր նամակը), «Ցիգնեբի» (Գրքեր), «24 Սաաթի» (24 ժամ), «Պառնասի» (Պառնաս), «Լիտերատուրուլա Պալիտրա» (Գրական ներկապնակ), «Լիտերատուրուլա Գազետի» (Գրական թերթ), «Լիտերատուրուլա Ցխելի-Շոկոլադի», «Ապրա»։
1999-2004 թվականներին որպես ռազմական թղթակից աշխատել է Վրաստանի ու Կովկասի մարտական կետրում։ Ռեպորտաժներ էպատրաստել Աբխազիայում, Հյուսիսային Օսիայում, Ցխինվալիում, Ինգուշեթիայում, Վրաստանի Պանկիսի կիրճում տեղի ունեցող մարտական գործողությունների վերաբերյալ։
2005 թվականին «Սաարի» հրատարակչությունը լույս է ընծայում «Տունը դրսում» արձակ ժողովածուն, որը 2006 թվականին ներկայացվում է «Սաբա» մրցանակի լավագույն արձակ ժողովածու անվանակարգում։
2006 թվականին պաշտպանել է դիսերտացիա «Արշավներ ու արշավանքներ Արևելյան Կովկասի լեռներում» թեմայով։
2011 թվականից համագործակցում է «Media House Dekom» «Ցխելի Շոկոլադի» և «Լիբերալի» ամսագրերի հետ։
2013 թվականին գործուղման է մեկնել Աֆղանստան։
2014 թվականին արժանացել է Ռևազ Իվանիշվիլիի անվան գրական մրցանակի (առաջին տեղ)։
Բեքա Կուրխուլիի պատմվածքները թարգմանվել են անգլերեն, լիտվերեն, ռուսերեն ու հայերեն։ Նրա պատմվածքները տպագրվում են նաև ռուսական «Ժողովուրդների բարեկամություն» (ռուս.՝ Дружба народов) գրական ամսագրում։


== Մատենագրություն ==


=== Պատմվածքների ժողովածուներ ===
Կետ... Կորած մարդիկ, կորած տարածքներ, 2004
Տունը դրսում, 2005
Հանդիպում նրանից հետո, 2010
Երկու լուսինների պատմությունը, 2011
Ծառը կարող է ընկնել, 2012
Քաղաքը ձյան մեջ, 2013
Գրություններ 1993-2011, 2013
Բաց դռների երկիր, 2014


=== Պատմվածքներ ===
Ադամո
10000 բառ
Կատու
Լերա Մասսկվա
Երրորդը, կորածը
Ամառային կարճ գիշեր
Դատարկ մոխրաման
Աջարիացի
Մուսա-Կալա


== Գրական մրցանակներ ==
Ռևազ Իվանիշվիլիի անվան գրական մրցանակ - 1-ին տեղ, 2014
Ներկայացվել է Սաբա գրական մրցանակի Լավագույն արձակ ժողովածու և Վավերագրական լավագույն արձակ անվանակարգերում 2006, 2012, 2013, 2014 թվականներին։


== Արտաքին հղումներ ==
Бека Курхули "Муса-Кала"
Բաց դռների երկիրը
Բեքա Կուրխուլի. «Դատարկ մոխրաման»
Բեքա Կուրխուլի
Բեքա Կուրխուլի. «Աջարացին» Archived 2016-03-04 at the Wayback Machine.
Շվելաուր-Ցիցիբաուր

Շվելաուր-Ցիցիբաուր (վրաց.՝ შველაურ-ციციბაური), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Մաճկալաշենի ինքնապաշտպանություն (1992)

Մաճկալաշենի ինքնապաշտպանություն 1992, Արցախի Հանրապետության Մաճկալաշեն գյուղի մոտակայքում տեղի ունեցած ինքնապաշտպանություն։


== Ընթացքը ==
Սեպտեմբերի 7-ի վաղ առավոտյան ուժգին հրետակոծությունից հետո հակառակորդը տասնյակից ավերի հրասայլերի և զրահատեխնիկայի ուղեկցությամբ մտել է գյուղի տարածք, ձգտել՝ ճեղքել պաշտպանությունը։
Համառ մարտերից հետո ինքնապաշտպանության ուժերին (Մարտունիի պաշտպանական շրջանի առանձին ստոոոբաժանումներ և Մաճկալաշենի մոտոհրաձգային գումարտակ) հաջողվել է կասեցնել թվաքանակով և զինտեխնիկայով մի քանի անգամ գերազանցող հակառակորդի առաջխաղացումը։ Ադրբեջանցի զինյալները նահանջել են՝ մարտադաշտում թողնելով խփված 1 հրասայլ, 1 ՀՄՄ և տասնյակ սպանվածներ։ Ինքնապաշտպանության ուժերը վերահսկողության տակ են պահել Մաճկալաշեն գյուղը և նրա հարավարևմտյան տարածքը։ Մաճկալաշենի մարտերի հաղթական ելքը, հայ մարտիկների խիզախության և ափության օրինակ լինելով, ցույց է տվել նաև ստորաբաժանումները նախապատարստելու և մարտը հմտորեն ղեկավարելու՝ հրամանատարների ու շտաբների բարձր կարողությունը։


== Մասնակիցներ ==
Ինքնապաշտպանությանը մասնակցել են Մաճկալաշենի մոտոհրաձգային գումարտակը (հրամանատար՝ Ա. Մելքումյան), Արայի, Մարտունիի, Ճարտարի և Ակնաղբյուրի կամավորական կազմավորումները։
Քիոսյան կոտորած

Քիոսյան կոտորած, 1822 թվականի ապրիլի 11-ին հունական Քիոս կղզում թուրքերի կողմից տեղի ունեցած հույն ժողովրդի զանգվածային սպանություններ, որի արդյունքում կղզու մոտ 155 000 բնակչից ողջ մնացին միայն 2 000-ը։ Դրանից հետո կղզին մի քանի տարի գրեթե անմարդաբնակ էր։


== Արտաքին հղումներ ==
azator.gr կայք(չաշխատող հղում)


== Ծանոթագրություններ ==
Բախսի (գետակ)

Բախսի, գետակ Հայկական լեռնաշխարհում, Ճորոխի ավազանում։ Սկիզբ է առնում Էշեք Սրթի լեռներից, և հոսելով Բախշի գյուղի մոտով, միանում է Ճորոխին։ Ավազանն անտառապատ է։


== Ծանոթագրություններ ==
Փայկ շրջան (Կենտուկի)

Անվան այլ կիրառումների համար տե՛ս՝ Փայկ (այլ կիրառումներ)Փայկ շրջան (անգլ.՝ Pike County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 2.041 կմ² է, բնակչությունը՝ 65.024 մարդ (2010 թ. տվյալներով)։ Շրջկենտրոնն է Փայքվիլ բնակավայրը։ Կազմավորվել է 1821 թ.։
Գերբնական (այլ կիրառումներ)

Գերբնական, կարող է վերաբերել՝

Գերբնական - ամերիկյան սարսափ ժանրի հեռուստասերիալ
Գերբնական - ամերիկյան Գերբնական հեռուստասերիալի 1-ին եթերաշրջանը
Գերբնական - ամերիկյան Գերբնական հեռուստասերիալի 2-րդ եթերաշրջանը
Գերբնական - ամերիկյան Գերբնական հեռուստասերիալի 3-րդ եթերաշրջանը
Գերբնական - ամերիկյան Գերբնական հեռուստասերիալի 4-րդ եթերաշրջանը
Գերբնական - ամերիկյան Գերբնական հեռուստասերիալի 5-րդ եթերաշրջանը
Գերբնական - ամերիկյան Գերբնական հեռուստասերիալի 6-րդ եթերաշրջանը
Գերբնական - ամերիկյան Գերբնական հեռուստասերիալի 7-րդ եթերաշրջանը
Գերբնական - ամերիկյան Գերբնական հեռուստասերիալի 8-րդ եթերաշրջանը
Գերբնական - ամերիկյան Գերբնական հեռուստասերիալի 9-րդ եթերաշրջանը
Գերբնական - ամերիկյան Գերբնական հեռուստասերիալի 10-րդ եթերաշրջանը
Գերբնական - ամերիկյան Գերբնական հեռուստասերիալի 11-րդ եթերաշրջանը
Գերբնական - ամերիկյան Գերբնական հեռուստասերիալի 12-րդ եթերաշրջանը
Գերբնական - ամերիկյան Գերբնական հեռուստասերիալի 13-րդ եթերաշրջանը
Աստերոիդների ցանկ (183201-183300)

Աստերոիդների ցանկ (183101-183200)  • Աստերոիդների ցանկ  • Աստերոիդների ցանկ (183301-183400)
 Աստերոիդների ցանկ (183101-183200)  • Աստերոիդների ցանկ  • Աստերոիդների ցանկ (183301-183400)
Նատալյա Մոլչանովա

Նատալյա Վադիմի Մոլչանովա (մայիսի 8, 1962(1962-05-08), Ուֆա, ՌԽՖՍՀ, Բաշկիրական Խորհրդային Սոցիալիստական Ինքնավար Մարզ, ԽՍՀՄ - օգոստոսի 2, 2015(2015-08-02), Ֆորմենտերա, Իսպանիա), ֆրիդայվինգի աշխարհի չեմպիոն, Ռուսաստանի ֆրդայվինգի ֆեդերացիայի նախագահ։ Ավելի քան 40 ռեկորդների հեղինակ։ Աշխարհում առաջին կինը, որ հատել է 100 մետրը շնչառությունը պահելով խորության սուզվելու ժամանակ, առաջին կինը, որ շնչառությունը պահել է 9 րոպեից ավելի։


== Սպորտային կարիերա ==
Ֆրիդայվինգով սկսել է զբաղվել 40 տարեկանում։ 22 անգամ եղել է ֆրիդայվինգի աշխարհի չեմպիոն, 41 անգամ դարձել է ռեկորդակիր։ Նատալյան ֆրիդայվինգի բոլոր վեց դիսցիպլինների ռեկորդակիր է, նաև փոփոխական քաշ դիսցիպլինում։ Նա եզակի ունիվերսալ մարզիկ է եղել, սուզվել է և՛ խորություն, և՛ երկարւթյուն դիսցիպլիններում։ Նման հաջողությունների տղամարդկանցից հասել է միայն ավստրիացի Հերբերտ Նիչը, որը հետո կրկնել է նաև Նատալյա Մոլչանովայի որդին։


== Գիտական և մանկավարժական գործունեություն ==
Սպորտային հաջողություններին զուգահեռ Նատալյա Մոլչանովան մանկավարժական գիտությունների թեկնածու էր, Ռուսաստանի ֆիզիկական կուլտուրայի, սպորտի, երիտասարդության և տուրիզմի պետական համալսարանի սպորտի կիրառական ձևերի և էքստրեմալ գործունեության մեթոդիկայի ամբիոնի դոցենտ։ Ութ գիտա-հետազոտական հոդվածների,  ֆրիդայվինգի թեորիայի և մեթոդիկայի երկու ձեռնարկների, սուզվելու և շնչառությունը պահելուն նվիրված, ֆրդայվեր-մարզիկների պատրաստման ուսումնական ծրագրերի հեղինակ է։


== Ծանոթագրություններ ==
Ժողովածու (4150)

Ժողովածու (4150), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4150 թվի տակ։ Ձեռագիրը գրվել է 13֊րդ դարին Ղազար գրիչի կողմից։ Գրված է թղթի վրա, որը ունի 23,5X16 չափս։ Ձեռագիրը կազմված է 317 թերթից։ Գրված է երկսյուն բոլորագրով։ Կազմը` կաշվեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 5բ, հետագայում՝ 316բ (13֊րդ դար)։


== Բովանդակություն ==
Վարք Դիոն․ Արիսպագացւոյ։
Սկիզբ և պատճառ գրոցն Գր․ Աստուածաբանի, Փիլոնի Աղէքսանգրացւոյ, Բարսեղի Կեսարացւոյ, Գր․ Նիւսացւոյ։
Պատճառ Սահմանացն Դաւթի։
Պատճառ Քերականին։
Յովհ․ Սարկաւագի Սկիզբն և Պատճառ գրոցն Եւագրայ, Անկիւնաւոր թիւք։
Մեկնութիւն Թղթոցն կաթողիկէից (ի գրոց Ոսկեբերանի, Սևերիանոսի, Կիւրզի Ազէքսանդրացւոյ, Բարսղի, Ամոնի, Աթանասի)։


== Ծանոթագրություններ ==
Սյարժեգա (Անդոմայի վտակ)

Սյարժեգա (ռուս.՝ Сяржега), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Անդոմա գետի ձախ ափում՝ 36 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017338
Հիդրոլոգիական ուսումնասիրությունների կոդը - 102001733
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովովոզդվիժենկա (գյուղ, Ալշեևսկի շրջան)

Նովովոզդվիժենկա (ռուս.՝ Нововоздвиженка, բաշկիրերեն՝ Яңы Воздвиженка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոլեբ

Տոլեբ (վրաց.՝ ტოლები), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 210 մետր բարձրության վրա։ Շրջկենտրոն Սամտրեդիայից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 152 մարդ։


== Ծանոթագրություններ ==
Հութ

Հութ, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գեորգի Մդիվանի

Գեորգի Մդիվանի (վրաց.՝ გიორგი მდივანი, սեպտեմբերի 13 (26), 1905, Բաղդաթ - հոկտեմբերի 11, 1981(1981-10-11), Թբիլիսի, Վրացական ԽՍՀ, ԽՍՀՄ), վրացի և խորհրդային թատերագիր և կինոսցենարիստ։ Վրացական ԽՍՀ վաստակավոր գործիչ (1961 թվական)։


== Կենսագրություն ==
1922 թվականին իր դեբյուտն է նշել որպես թատերագիր։ Գրել է վրացերեն և ռուսերեն լեզուներով։ Բազմաթիվ սուր հակամարտային և հրապարակախոսական պիեսների, կինոսցենարների հեղինակ է։ 1944 թվականից եղել է Կոմունիստական կուսակցության անդամ։
Կինը էստրադային արտիստ Թաիս Սավվան է (1907-1973 թվական)։


== Ստեղծագործություն ==


===== Պիեսներ =====


===== Սցենարներ =====


== Ծանոթագրություններ ==


== Գրականություն ==
Мдивани Г. Д. Пьесы. — М., 1955.
Мдивани Г. Пьесы. — Тбилиси, 1959.


== Արտաքին հղումներ ==
Վ. Ռազումնի Ժամանակակցի հիշողությունը Գ. Մդիվանիի մասին Archived 2009-09-28 at the Wayback Machine. (ռուս.)
Eros 30

Eros 30, իտալացի երգիչ և կոմպոզիտոր Էրոս Ռամացոտիի երկսկավառակային ալբոմ-ժողովածու, որը թողարկվել է Եվրոպայում 2014 թվականի հոկտեմբերի 27-ին։ Այն նվիրված էր եղել Էրոս Ռամացոտիի ստեղծագորկան կարիերայի երեսնամյակին։


== Ալբոմի մասին ==
Ժողովածուն ունի 2 տարբերակ ստանդարտ (2 սկավառակ) և Deluxe (3 սկավառակ)։ Ինչպես նաև Deluxe տարբերակում բացակայում են բոնուս-երգեր։


== Ստեղծագործությունների ցանկ ==


=== Առաջին սկավառակ ===


=== երկրորդ սկավառակ ===


=== Երրորդ սկավառակ (Deluxе տարբերակ) ===


== Ծանոթագրություններ ==


== Արտաքին հղումներ ==
Էրոս Ռամազոտի պաշտոնական կայք (իտալ.) (անգլ.)
Լյուքսեմբուրգյան Շվեյցարիա

Լյուքսեմբուրգյան Շվեյցարիա, կամ Փոքր Շվեյցարիա (լյուքս.՝ Kleng Lëtzebuerger Schwäiz, ֆր.՝ Petite Suisse Luxembourgeoise, գերմ.՝ Kleine Luxemburger Schweiz), մարզ Լյուքսեմբուրգի արևելյան մասում։ Անվանումը ստացել է շնորհիվ Շվեյցարիայի հետ աշխարհագրական նմանության։ Այն նաև հայտնի է Մյուլլերտալ (լյուքս.՝ Mëllerdall, գերմ.՝ Müllertal) անունով։
Լյուքսեմբուրգյան Շվեյցարիան գտնվում է գերմանա-լյուքսեմբուրգյան արգելոցի տարածքում։ Տեղի բնությունը շատ նման է Շվեյցարիային, այստեղ տիրում են ժայռոտ ռելիեֆ, խիտ անտառներ և մեծ թվով փոքր գետեր։ Տարածքի ամենաբարձր կետը ծովի մակարդակից գտնվում է 414 մետր բարձրության վրա։
Սա Լյուքսեմբուրգի ամենափոքր մարզն է և զբաղեցնում է պետության ընդհանուր տարածքի 7%-ը։ Այստեղ կա ընդամենը մեկ միջին չափի քաղաք՝ Էխտերնախը։ Մյուս քաղաքների շարքում հատկանշական են նաև՝ Բոֆոր, Բերդորֆ և Կոնսդորֆ քաղաքները։


== Ֆլորա և Ֆաունա ==
Փոքր Շվեյցարիայի կենդանական և բուսական աշխարհը յուրահատուկ է։ Կան Էնդեմիկ բուսական տեսակներ, որոնք աճում են միայն այս տարածքում։ Դրա պատճառը օդի 100% խոնավությունն է, որը պահպանվում է ողջ տերության սահմաններում ամբողջ տարվա ընթացքում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Բերդորֆ
Մյուլերտալ
Նյութեր Փոքր Շվեյցարիայի մասին
Պանքրոմային լուսանկարչական նյութեր

Պանքրոմային լուսանկարչական նյութեր, սև֊սպիտակ լուսանկարչության համար օգտագործվող լուսազգայուն նյութեր, որոնց զգայնությունը կարմիր, դեղին և կանաչ լույսի ճառագայթների (7000-5000 Å անգստերկարության ալիքներ) նկատմամբ ուժեղացված է։ Արծաթի հալոգենիդներ պարունակող լուսազգայուն էմուլսիաներն այդ ճառագայթների նկատմամբ ունեն չափազանց ցածր լուսազգայնություն։ Նրանց սեփական լուսազգայնությունը ընկած է տեսանելի լույսի կապտամանուշակագույն տիրույթում (4000-5000 Ά )։ Տեսանելի լույսի երկարալիք տիրույթում լրացուցիչ զգայնություն հաղորդելու նպատակով էմուլսիային ավելացնում են պոլիմեթինային ներկանյութեր (տես Սենսիբիչացոնմ)։ պանքրոմային լուսանկարչական նյութերի լրացուցիչ լուսազգայնությունը ցերեկային լույսի տակ կազմում է ընդհանուրի 50-60%, շիկացման լամպի լույսի տակ՝ 60-70%։ Թողարկվում են երկու տեսակ պանքրոմային լուսանկարչական նյութեր․։
1․ Բուն պանքրոմային լուսանկարչական նյութեր․, որոնք ունեն համեմատաբար ցածր զգայնություն կանաչ լույսի նկատմամբ։ Ցածր զգայնություն ունեցողները կարելի է հայտածել մուգ կանաչ լույսի տակ։
2․ Իզոպանքրոմային լուսանկարչական նյութեր, որոնք հավասարաչափ լուսազգայուն են տեսանելի լույսի ողջ սպեկտրի նկատմամբ (հայտածում են մթության մեջ)։ Արտադրվող նեգատիվային ժապավենները և թիթեղները իզոպանքրոմային են, ունեն մասամբ իջեցված զգայնություն կարմիր լույսի (660-700 Å) նկատմամբ և այդ պատճառով տեսանելի տիրույթում ունեն մարդու աչքին համապատասխանող միջին լուսազգայնություն։ Պանքրոմային լուսանկարչական նյութեր օգտագործում էին աերոլուսանկարչության, գունազատող վերանկարման համար և այլ նպատակներով (տես նաև Լուսանկարչական Լուսազգայուն նյութեր)։
Կիրխենդեմենրոյթ

Կիրխենդեմենրոյթ (գերմ.՝ Kirchendemenreuth), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 888 մարդ 2010 թվականի դեկտեմբերի 31-ի տվյալներով։ Զբաղեցնում է 39,30 կմ2 տարածք։ Պաշտոնական կոդ՝ ̀09 3 74 128։


== Ծանոթագրություններ ==


== Արտաքին հղումներ ==
Պաշտոնական կայք
Բալերինա (ֆիլմ)

«Բալերինա» (ռուս.՝ «Балерина»), 1993 թվականի ռուսական գեղարվեստական ֆիլմ։


== Սյուժե ==
Լենայի հայրը պարում է բալետի թատրոնում, իսկ մայրը պարել է սովորեցնում ակումբում, քանի որ Լենայի ծնվելուց հետո նա այլևս չի կարողացել վերադառնալ բեմ։ Լենայի հայրն ու մայրը բաժանվել են, և Լենան ծանր է տանում այդ հանգամանքը։ Նա շատ է ցանկանում, որ ծնողները սիրեն միմյանց և կրկին միասին լինեն։ Այդ հարցում նրան օգնում է Մարդուկ-Ջարդուկը՝ սիրելի բալետի հերոսը, որտեղ նա երազում է պարել, երբ մեծանա և դառնա բալետի պարուհի։


== Դերերում ==
Նաստյա Մեսկովա – Լենա, փոքրիկ բալերինա
Յուրի Վասիլև- Վիկտոր, Լենայի հայրը
Օլգա Կաբո – Նատաշա, Լենայի մայրը
Անտոն Բիզեև – Լյովա
Անդրեյ Դավիդով – Իշտվան, հունգարացի
Սերգեյ Զարուբին – մկների թագավոր
Վիկտոր Ուրալսկի – փոստարար


== Նկարահանող խումբ ==
Սցենարի հեղինակ՝ Ալեքսանդր Զգուրիդի
Ռեժիսոր՝ Ալեքսանդր Զգուրիդի, Նանա Կլդիաշվիլի
Օպերատոր՝ Ալեքսանդր Պավլով
Նկարիչներ՝ Իգոր Մակարով, Ելենա Նիկիֆորովա
Կոմպոզիտորներ՝ Անդրեյ Պետրով, Օլգա Պետրովա
Երգերի տեքստի հեղինակ՝ Յուրի Ռաշենցև
Երգերը կատարում են՝ Սերգեյ Մինաև, Սաշա Ինտրոլիգատոր, Անտոն Բիզեև
Հնչյունային ռեժիսոր՝ Ալեքսանդր Ռոմանով
Մոնտաժող՝ Վ. Կիրիլովա
Կոստյումների նկարիչ՝ Նատալյա Ալեքսանդրովա
Նկարիչներ՝ Տ. Կունիչ, Վ. Կուզինա
Օգտագործված երաժշտություն՝ Պ. Չայկովսկու («Շչելկունչիկ»), Շ. Գունոյի երաժշտություն, է. Պիաֆի երգերը
Կինեմատոգրաֆիայի պետական սիմֆոնիկ նվագախումբ
Դիրիժոր՝ Սերգեյ Սկրիպկա
Ֆիլմի տնօրեն՝ Լիդիա Դեմեշչենկո


== Ծանոթագրություններ ==


== Արտաքին հղումներ ==
«Բալերինա» ֆիլմը «Энциклопедия отечественного кино» կայքում
Pearl

Pearl, Ջենիս Ջոփլինի չորրորդ ալբոմը, որն ձայնագրվել է պրոդյուսեր Փոլ Ռոթշիլդի կողմից 1970 թ․ սեպտեմբեր–հոկտեմբեր ամիսներին և թողարկվել է Columbia Records ընկերության կողմից 1971 թ․ փետրվարի 1–ին, երգչուհու մահից չորս ամիս անց։


== Ալբոմի մասին ==
Սկավառակը ստացավ քննադատների ամենաբարձր գնահատականները, հայտարարվեց որպես գլուխգործոց, երգչուհու լավագույն ալբոմ, սպիտակ բլյուզի լավագույն գործերից մեկը։ Pearl–ը զբաղեցրեց բարձր հորիզոնականներ զբաղեցրեց Billboard 200 ցուցակում։


== Ալբոմի երգացանկը ==
«Move Over» (Janis Joplin) - 3։43
«Cry Baby» (Jerry Ragovoy, Bert Berns) - 3։58
«A Woman Left Lonely» (Dan Penn, Spooner Oldham) - 3։29
«Half Moon» (John Hall, Johanna Hall) - 3։53
«Buried Alive in the Blues» (Nick Gravenites) - 2։29
«My Baby» (Jerry Ragovoy, Mort Shuman) - 3։26
«Me and Bobby McGee» (Kris Kristofferson, Fred Foster) - 4։33
«Mercedes Benz» (Janis Joplin, Bob Neuwirth, Michael McClure) - 1։48
«Trust Me» (Bobby Womack) - 3։17
«Get It While You Can» (Jerry Ragovoy, Mort Shuman) - 3։27


== Ձայնագրման մասնակիցներ ==
Janis Joplin - վոկալ
Clark Pierson - հարվածային գործիքներ, բեք–վոկալ
Bobbye Hall
Phil Badella - բեք–վոկալ
Brad Campbell - բաս-կիթառ
Ken Pearson
Bobby Womack - ակուստիկ կիթառ
Richard Bell - դաշնամուր
Sandra Crouch
John Till - կիթառ


== Ծանոթագրություններ ==


== Հղումներ ==
Pearl–ը discogs.com կայքում
(2932) Կեմպչինսկի

(2932) Կեմպչինսկի (անգլ.՝ Kempchinsky), աստերոիդ աստերոիդների գոտու արտաքին մասում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 3,624079 ա. մ., առավելագույնը մոտենում է 3,2168 ա. մ. հեռավորության վրա և հեռանում 4,0314 ա. մ.։ Արեգակի շուրջ մեկ ամբողջական պտույտ է կատարում 2519,97 երկրային օրվա ընթացքում, իր ուղեծրով շարժվելով միջինում 0,142859 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2932) Կեմպչինսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալա (այլ կիրառումներ)

Կալա, կարող է վերաբերել՝

Կալա - գյուղ Արևմտյան Հայաստանում, Բիթլիսի վիլայեթի Գենջի գավառակում
Կալա - բերդագյուղ Արևմտյան Հայաստանում, Բիթլիսի վիլայեթի Խլաթի գավառակում
Կալա - մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում
Ջիմ Թեյլոր

Ջիմ Թեյլոր (անգլ.՝ Jim Taylor,1962, Սիեթլ, Վաշինգտոն, ԱՄՆ), ամերիկացի սցենարիստ և պրոդյուսեր, հայտնի՝ ռեժիսոր Ալեքսանդր Փեյնի հետ համագործակցությամբ։ Երկու գործընկերները Սանտա Մոնիկայում հիմնադրել են Ad Hominem Enterprises ընկերությունը, իսկ 1996-2007-ական թվականներին նրանք որպես համտեեղ սցենարիս հանդես են եկել  վեց ֆիլմերում՝  «Քաղաքացի Ռութ» (1996), «Դուրսպրծուկը» (1999), «Յուրիի ժամանակաշրջանի այգի III» (2001, Պիտեր Բուչմանի հետ), «Շմիդի մասին» (2002), «Ճամփեզրին» (2004) և «Հայտարարում եմ ձեզ Չակ և Լարի» (2007, Բարի Ֆանարոյի և Լյու Գալոյի հետ)։ Նրա պրոդյուսերական աշխատանքներն են` «Ընդհանրապես կնամոլ չէ» և «Հետնորդները» ֆիլմերը։


== Վաղ տարիներ ==
Թեյլորը Բելվյուի միջնակարգ դպրոցի շրջանավարտ է, իսկ 1984 թվականին ավատել է Պոմոնսկի քոլեջը, լիբերալ արվեստների դպրոցը, որտեղ նա ընդունվել էր USC-ի Կինեմատոգրաֆիական արվեստի դպրոցից առաջարկությունն ընդունելու փոխարեն։


== Կարիերա ==
1987 թվականին Թեյլորը սկսե է աշխատել Cannon Films-ում։ Avery Foundation-ի տրամադրած գրանտով Չինաստան այցելելուց  հետո, Թեյլորը վերադարձել է Լոս Անջելես և 3 տարի աշխատել է Իվան Պասերի հետ։ Նա նաև աշխատել է HBO ալիքի ռեժիսոր`  Դևիդ Ֆոսթերի հետ, որպես նրա օգնականը։
Թեյլորը հանդիպել է Պեյնին, երբ նա ժամանակավոր աշխատում էր Լոս Անջելեսում։ Մինչև նրանք հարևաններ էին սցենարներ էին գրում կարճամետրաժ ֆիլմերի համար, և սկսեցին գրել «Քաղաքացի Ռութ» ֆիլմի սցենարը։ «Բախտի անիվը» հեռուստախաղի ժամանակ գումար շահելուց հետո, 30-ամյա Թեյլորը ընդունվել է Տիշի արվեստի դպրոց։ Հետագայում նա և Պեյնը վերաշարադրել են «Քաղաքացի Ռութ» ֆիլմի սցենարը, մինչև Թեյլորը շրջանավարտ էր, ֆիլմը  մեծ էկրանին է հայտնվել, երբ Թեյլորը սովորում էր 3-րդ կուրսում։ 1996 թվականին Նյոի Յորքօ համալսարանի կողմից Թեյլորը արժանացել է ՄԻԴ-ի կինեմոտոգրաֆիայի ասպարեզում։


== Անձնական կյանք ==
2002 թվականից Թեյլորը ամուսնացած է սցենարիս և ռեժիսոր Թամարա Ջենկինսի հետ։ Նրանք ունեն մեկ դուստր։


== Պարգևներ և անվանակարգեր ==
Թեյլորը բազմաթիվ պարգևներ է ստացել, կիսելով Ալեքսանդր Պեյնի հետ


== Ծանոթագրություններ ==
Բորիս Վարդապետյան

Բորիս Բագրատի Վարդապետյան  (ռուս.՝ Борис Багратович Вартапетян), մայիսի 1, 1925, Ճարտար, Մարտունու շրջան, Լեռնային Ղարաբաղ, հայազգի կենսաբան, պրոֆեսոր, Տիմիրյազևի անվան մրցանակի դափնեկիր, Նյու Յորքի գիտությունների ակադեմիայի անդամ։


== Կենսագրություն ==
Ծնվել է 1925 թվականին։ Ծնողները դասավանդել են դպրոցում։ 1927 թվականին տեղափոխվել են Երևան, իսկ հետագայում Ռուսաստան։ Վելիկի Ուստյուգ զինվորական դպրոցն ավարտելուց հետո Վարդապետյանը ստանում է կրտսեր լեյտենանտի կոչում, մեկնում
առաջին մերձբալթյան ճակատ։ Եղել է ականանետային դասակի հրամանատար, 47- րդ հրաձգային դիվիզիայի 353-րդ հետևակային գնդի կապի սպա։ Մասնակցել է Բելառուսի ազատագրմանը։ 1944 թվականին Պոլոցկ քաղաքի մարտերի ժամանակ վիրավորվել է և մինչև 1946 թվականը բուժվել զինվորական հոսպիտալում։
1951 թվականին ավարտել է Մոսկվայի պետական համալսարանի կենսաբանական ֆակուլտետի բույսերի կենսաքիմիա բաժինը։ Եղել է ակադեմիկներ Ալեքսանդր Օպարինի և Անդրեյ Կուրսանովի ուսանողը։ Պաշտպանել է թեկնածուական ատենախոսություն։ Աշխատանքի է անցել Տիմիրյազևի անվան բույսերի ֆիզիոլոգիայի ինստիտուտում։
1966 թվականին պաշտպանել է դոկտորական ատենախոսություն։ 1972 թվականին ստացել է պրոֆեսորի կոչում։


== Գիտական գործունեություն ==
Վարդապետյանի գիտական հետազոտությունները իրականացվում են 2 հիմնական ուղղությամբ՝ կենսաքիմիական ուղիներով մոլեկուլային թթվածնի նյութափոխանակման և անաէրոբ (թթվածնաքաղց և անոքսիա) բույսերի մասին։


== Պարգևներ ==
Երկու Հայրենական պատերազմի շքանշան
Տիմիրյազևի անվան մրցանակի դափնեկիր (2004)
Ռուսաստանի Դաշնության Գիտության վաստակավոր գործիչ (2006)


== Արտաքին հղումներ ==
«Вартапетян Борис Багратович — Биологический факультет МГУ в Великой Отечественной войне»։ vov.bio.msu.ru։ Վերցված է 2017-1-3 
«Вартапетян Борис Багратович — Энциклопедия фонда «Хайазг»»։ ru.hayazg.info։ Վերցված է 2017-1-3 
«Российская Академия Наук. Институт физиологии растений имени К. А. Тимирязева»։ ippras.ru։ Վերցված է 2017-1-4 
«Память народа :: Документ о награде :: Вартапетян Борис Багратович, Орден Отечественной войны II степени»։ pamyat-naroda.ru։ Վերցված է 2017-1-4 


== Ծանոթագրություններ ==
Կիմին Կիմ

Կիմին Կիմ, կորեացի բալետի արտիստ, Մարիինյան թատրոնի  առաջատար մենապարող։ Ամերիկյան բալետի թատրոնի, Փարիզի ազգային օպերայի, Վիեննային պետական օպերայի հրավիրյալ մենապարող։


== Կենսագրություն ==
Ծնվել է 1992 թվականի հոկտեմբերի 28-ին Սեուլում (Հարավային Կորեա)։ Մայրը երաժիշտ է, հայրը՝ քաղաքացիական ծառայող։ Եղբայրը՝ Կիվանը նույնպես բալետի արտիստ է, Կորեայի ազգային բալետի առաջատար մենապարող։


== Գործունեություն ==
Տասնմեկ տարեկանից սովորել է Վլադիմիր Կիմի և Մարգարիտա Կուլիկի դասարանում, ովքեր Մարիինյան թատրոնում իրենց աստղային կարիերան ավարտելուց հետո հրավիրվել էին Սեուլ դասավանդելու։ Ավարտելով Կորեայի արվեստի ազգային համալսարանը վեց ամիս ստաժյոր է եղել Մարիինյան թատրոնի բալետային խմբում։ Այստեղ էլ նշել է իր նորամուտը, հանդես գալով «Կորսար» բալետում՝ Ալի դերում։
2012 թվականին Կրասնոյարսկում «Ասիայի երիտասարդ բալետ» թատերախմբի հետ ելույթ է ունեցել Ասիա-Խաղաղօվկիանոսյան տարածաշրջանի միջազգային երաժշտական ​​փառատոնում։
Բազմիցս մասնակցել է Կազանում անցկացվող Ռուդոլֆ Նուրեևի անվան Դասական բալետի միջազգային փառատոնին։
2014 թվականին «Կրեմլի բալետ» թատերախմբի հետ մասնակցել է Մոսկվայում կայացած բալետի III միջազգային փառատոնին։ 
2015 թվականի մարտին մասնակցել է Լոնդոնի Կոլիզեում կայացած «Ռուսական բալետի դեմքերը» գալա համերգին։
2015 թվականի հունիսին իր նորամուտն է նշել Ամերիկյան բալետի թատրոնում՝ որպես Սոլոր, «Բայադերկա» ներկայացման մեջ։
2018 թվականին Վիեննայի օպերայում կատարել է Ալբերտի դերը «Ժիզել» բալետում։
2012 թվականից հանդիսանում է Մարիինյան բալետային խմբի մենապարող, 2015 թվականից՝ առաջատար պարող (պրիմիեր)։


== Դերեր ==
Ալբերտ, «Ժիզել»,
Սոլոր «Բայադերկա»,
Արքայազն,«Քնած գեղեցկուհի»,
«Կարապի լիճ»,
Բազիլ, «Դոն Կիխոտ»,
Ռոմեո, Մերկուցիո, «Ռոմեո և Ջուլիետ»,
Արքայազն, «Շչելկունչիկ» (Մարդուկ-Ջարդուկը),
Ալի, «Կորսար»,
Երիտասարդ, «Երիտասարդն ու մահը»,


== Պարգևներ և մրցանակներ ==
Բալետի միջազգային մրցույթների դափնեկիր.
Հռոմ (1-ին մրցանակ, 2008 թվական),
Մոսկվա (2-րդ մրցանակ, 2009 թվական),
Սեուլ (1-ին մրցանակ, 2009 թվական),
Ջեքսոն (2-րդ մրցանակ, 2010 թվական),
Վառնա (1-ին մրցանակ, 2010 թվական)
«Արաբեսկ» բալետի միջազգային մրցույթի Գրան պրի (Պերմ, 2012 թվական),
«Youth America Grand Prix» միջազգային մրցույթի Գրան պրի (Նյու Յորք, 2012 թվական),
«Պարի ոգի» մրցանակի դափնեկիր «Աստղ» անվանակարգում (Բալետի հանդես, 2015 թվական),
«Ռուսաստան-մշակույթ» հեռուստաալիքի «Մեծ բալետ» նախագծի հաղթող (Ռենատա Շակիրովայի հետ միասին) (2016 թվական),
«Benois de la Danse» մրցանակի դափնեկիր (2016 թվական)։


== Ծանոթագրություններ ==


== Արտաքին հղումներ ==
Հարցազրույց Կիմին Կիմի հետ(ռուս.)
Հարցազրույց lapersonne.com կայքում(ռուս.)
Շվեդիայի արեգակնային համակարգ

Շվեդիայի արեգակնային համակարգ (շվեդերեն՝ Sweden Solar System), Արևային համակարգի` աշխարհում ամենամեծ մոդելը։ Գտնվում է Շվեդիայում, տեղաբաշխված է ամբողջ երկրով։ «Արևը» համարվում է Էրիքսոն Գլոբը` գնդի տեսք ունեցող ամենամեծ շինությունն աշխարհում, որը գտնվում է մայրաքաղաք Ստոկհոլմում։


== Նկարագրություն ==
«Արևը» Ստոկհոլմի Էրիքսոն Գլոբ շինությունն է։ Երկրային խմբի մոլորակները նույնպես գտնվում են Ստոկհոլմում։ Հսկա չորս մոլորակները` Յուպիտերը, Սատուրնը, Ուրանն ու Նեպտունը, տեղակայված են մայրաքաղաքից հյուսիս` Բալթիկ ծովի շրջակայքում։ Բացի Արևից և մոլորակներից` կան նաև մոլորակների արբանյակներ, գաճաճ մոլորակներ, գիսաստղեր, աստերոիդներ, տրանսնեպտունային մարմիններ և հելիոսֆերայի սահմանը։ Նախագծի հեղինականերն են ֆիզիկոս Նիլս Բրենինգը և աստղագետ Յոստ Համը։ Համակարգի մասշտաբը 1:20 000 000 է։ Ծրագիրը գործուն է, այսինքն` ցանկացած պահի համակարգի մեջ կարող են ներառվել երկրային այլ մարմիններ։ Օրինակ` Մերկուրին, Մարսը, Երկիրը և արեգակնային համակարգի գլխավոր այլ մարմիններ հաստատվել են դեռևս 1998 թվականին, իսկ Սալտիս աստերոիդը համակարգի մեջ է ընդգրկվել 2010 թվականին։


== Աղյուսակ ==
Դասակարգումը` ըստ Արևից ունեցած հեռավորության»


== Ծանոթագրություններ ==


== Գրականություն ==
Նիլս Բրենինգ, Յոստա Համ Solsystemet i tid och rum och en resa genom Sweden Solar System (1999) ISBN 91-971722-5-1


== Արտաքին հղումներ ==
Պաշտոնական կայք
(967) Հելիոնապե

(967) Հելիոնապե (անգլ.՝ Helionape), աստերոիդ աստերոիդների հիմնական գոտում։ Հայտնաբերվել է 1921 թվականի նոյեմբերի 9-ին Վալտեր Բաադեի կողմից Բերգդորֆում։
Միջին հեռավորությունը Արեգակից կազմում է 2,224933 ա. մ., առավելագույնը մոտենում է 1,8486 ա. մ. հեռավորության վրա և հեռանում 2,6012 ա. մ.։ Արեգակի շուրջ մեկ ամբողջական պտույտ է կատարում 1212,2 երկրային օրվա ընթացքում, իր ուղեծրով շարժվելով միջինում 0,296981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,42° անկյուն։
Հելիոնապե աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(967) Հելիոնապե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորաշեն (լեռ)

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն, լեռ է Երնջակ գավառում, համանուն գյուղի արևմտյան կողմում։ Սակավ բուսականությամբ և ծովի մակարդակից 1587 մ բարձրություն ունեցող լեռ է։


== Ծանոթագրություններ ==
Կայսրուհի Կի (հեռուստասերիալ)

Կայսրուհի Կի (անգլ.՝ Empress Ki, հանգըլ՝ 기황후)։ Հեռարձակվել է MBC հեռուստաալիքով 2013 թվականի հոկտեմբերի 28-ից մինչև 2014 թվականի ապրիլի 29-ը։


== Սյուժե ==
Պատմությունը Կի Նյան Ինի՝ կորեացի մի աղջկա մասին է, ով իրադարձությունների բերումով դառնում է Յուան դինաստիայի կայսրուհի։ Պալատական կռիվներ, հակառակորդուհիների միջև հակամարտություն և սիրային եռյակ։
Նա դեռևս մանուկ տարիքում կորցնում է մորը, որից հետո նրան որպես տղա իր մոտ աշխատանքի է վերցնում մի պալատական։ Նա ներկայանում է որպես Սընգ Նյան, որը նշանակում է «շնագայլ»։ Դրանից հետո նրան կնքում են «շնագայլ» մականունը։ Հետագայում նա դառնում է մի ավազակախմբի անդամ, որը անօրինաբար տեղափոխում է աղ, և դրա դիմաց ստանալով պահանջվող գումարը, ազատագրում իր ավազակախմբի անդամների քույրերին կամ մայրերին վարձակ դառնալու վտանգից։
Հետագայում նա ամուսնանում մոնղոլական դինաստիայի վերջին կայսր Տոգոն Թեմուրի հետ և դառնում կայսրուհի։


== Դերերում ==


=== Հիմանական դերեր ===
Հա Ջի Վոն - Կայսրուհի Կի
Հյոն Սընգ Մին - երիտասարդ Սոն Նյան
Ջի Չանգ Ուկ - Տա Հվան (Տողոն Թեմուր)
Չու Ջին Մո - Վան Յու
Ան Դո Գյու - երիտասարդ Վան Յու
Բաեկ Ջին Հի - Դանաշիրի


=== Երկրորդական դերասաններ ===
Կիմ Սո Հյոնգ - Բուդաշիրի
Ջոն Գուկ Հվան - Յոն Չուլ (Էլ Թեմուր)
Լի Ջե Յոնգ - Վան Կո
Կիմ Մյոնգ Գուկ - Ջանգ Սուն Յոնգ
Լի Վոն Ջոնգ - Տոկման
Լի Մուն Շիկ - Բանգ Շին Ու
Կիմ Յոնգ Հո - Բաեկ Ան (Բայան)
Յուն Յոնգ Հյուն - Չոն Պակ
Ջունգ Ունգ Ին - Յոմ Բյուն Սու
Չհվի Մու Սունգ - Փակ Բուլ Հվա
Կվոն Օհ Ջունգ - Չհվի Մու Սոնգ
Կիմ Հյունգ Բում - Ջո Չամ
Սոնգ Կյունգ Չուլ - Ջոկ Հո / Մակ Սեն
Կիմ Ջունգ Հյուն - Դանգ Կի Սե (Տանգ Քի Շի)
Ջո Ջե Յուն - Կոլտա
Չա Դո Ջին - Տապ Ջա Հե (Թա Լա Հայ)
Յուն Ա Ջունգ - Յոն Հվա
Ջոն Սե Հյուն - Օհ Ջե Ին
Լի Ջի Հյուն - Հոն Դան
Յու Ին Յոնգ - Օն Բի Սու
Սո Յի Սուկ - Լեդի Սո
Կիմ Մու Յոնգ - Նա Մու
Չա Կվանգ Սու - Օհ Գվանգ
Կիմ Ջին Ու - Աուշիրիդարա


== Ցուցանիշներ ==
Կապույտ գույնը ամենացածր ցուցանիշն է, իսկ կարմիրը՝ ամենաբարձր։


== Մրցանակներ և անվանակարգեր ==


== Միջազգային հեռարձակում ==


== Ծանոթագրություններ ==

«Կայսրուհի Կի»-ի պաշտոնական կայքը (կոր.)
«Կայասրուհի Կի» MBC Global Media կայքում
Խուտուտ

Խուտուտ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ջեքսոն շրջան (Տեխաս)

Ջեքսոն շրջան (անգլ.՝ Jackson County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.150 կմ² է, բնակչությունը՝ 14.391 մարդ (2000 թ. տվյալներով)։ Շրջկենտրոնն է Էդնա բնակավայրը։ Կազմավորվել է 1836 թ.։
Լևոն Ասլանյան (նկարիչ)

Անվան այլ կիրառումների համար տե՛ս՝ Լևոն Ասլանյան (այլ կիրառումներ)Լևոն Ասլանյան (ապրիլի 29, 1964(1964-04-29), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Լևոն Ասլանյանը ծնվել է 1964 թվականին Երևանում։ 1979-1983 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1986-1992 թվականներին՝ Երևանի գեղարվեստա-թատերական ինստիտուտում։ 2000 թվականից Հայաստանի նկարիչների միության և ՅՈՒՆԵՍԿՕ-ի միջազգային նկարիչների միության անդամ է։


== Ցուցահանդեսներ ==
1988 թվականից մասնակցում է ցուցահանդեսների։

2012 թվականին Խմբակային ցուցահանդես, «Աբրահամյան» ցուցասրահ, Երևան, Հայաստան
2010 թվականին Անհատական ցուցահանդես «Open World» կենտրոն, Մոսկվա, ՌԴ
2007 թվականին Ցուցահանդես՝ նվիրված Հայոց ցեղասպանությանը, Նարեկացի արվեստի միություն, Երևան, Հայաստան
2007 թվականին Խմբակային ցուցահանդես, UGAB, Փարիզ, Ֆրանսիա
2007 թվականին Խմբակային ցուցահանդես, «Artscenik» ցուցասրահ, Լիոն, Ֆրանսիա
2007 թվականին Էքսպո-Ռոտերդամ, Նիդերլանդներ
2006 թվականին Անհատական ցուցահանդես, «En Passant» ցուցասրահ, Նիդերլանդներ
2003 թվականին Խմբակային ցուցահանդես, «NorEon» ստեղծագործական կենտրոն և «Art Film» ցուցասրահ, Երևան, Հայաստան
2001 թվականին Open studio, Բոստոն, ԱՄՆ
2001 թվականին Խմբակային ցուցահանդես, «Space 12», ցուցասրահ, Բոստոն, ԱՄՆ
2001 թվականին Անհատական ցուցահանդես, «Tanasis» ցուցասրահ, ԱՄՆ
2000 թվականին Դանթեին նվիրված ցուցահադնես, Ռավեննա, Իտալիա
1999 թվականին Անհատական ցուցահանդես Gallery «Fe», Երևան, Հայաստան
1999 թվականին Խմբակային ցուցահանդես, Մոնպելիե, Ֆրանսիա
1999 թվականին Անհատական ցուցահանդես «Արշիլ Գորկի» ցուցասրահ, Տորոնտո, Կանադա
1998 թվականին Անհատական ցուցահանդես «Citadel Fine Arts» ցուցասրահ, Տորոնտո, Կանադա
1996 թվականին Անհատական ցուցահանդես «Citadel ցուցասրահ, Տորոնտո, Կանադա
1994 թվականին Անհատական ցուցահանդես «Voskhod» ցուցասրահ, Սանկտ Պետերբուրգ, ՌԴ


== Ծանոթագրություններ ==


== Արտաքին հղումներ ==
Պաշտոնական կայքը Archived 2017-05-23 at the Wayback Machine.
Դավիթ Կլդիաշվիլի

Դավիթ Սամսոնի Կլդիաշվիլի (վրաց.՝ დავით კლდიაშვილი, օգոստոսի 29 (սեպտեմբերի 10), 1862 կամ 1862, Զեդա Սիմոնեթ, Քութայիսի նահանգ, Ռուսական կայսրություն - ապրիլի 24, 1931(1931-04-24) կամ 1931, Զեդա Սիմոնեթ, Վրացական ԽՍՀ, ԽՍՀՄ), վրացի արձակագիր, դրամատուրգ։


== Կենսագրություն ==
Ծնվել է Քութայիսի նահանգի Սիմոնեթի գյուղում, սնանկացած ազնվականի ընտանիքում։ Ութամյա տղային ծնողները հանձնում են մի ռուս ընտանիքի՝ լեզու սովորելու։
1872 թվականի գարնանը ութսուն երեխաների հետ Դավթին ուղարկում են Կիևի ռազմական գիմնազիա, որից հետո նա կրթությունը շարունակում է Մոսկվայի նույնատիպ հաստատությունում։ Այստեղ նա աչքի է ընկնում հասարակական աշխատանքով. բացում է կիրակնօրյա դասընթացներ, իսկ երեխաների համար՝ անվարձ դպրոց. հիմնադրում է նաև փոխօգնության ընկերություն և, այսպես կոչված հասարակական հանքավայր։ Թիֆլիսից հրավիրելով գրողների և արվեստագետների՝ աշխուժացնում է տեղի մշակութային կյանքը։
1905 թվականի հեղափոխական շարժումների ժամանակ Կլդիաշվիլուն կարգադրվում է ցրել բանվորական ցույցը, բայց նա ոչինչ չի ձեռնարկում, որի համար հեռացվում է զինվորական ծառայությունից։ Առաջին համաշխարհային պատերազմի տարիներին զորակոչվում է գործող բանակ։ Թուրքահպատակ վրացիներին ցույց տված օգնության համար նրան սպառնում է ռազմական տրիբունալ, բայց վրա է հասնում Փետրվարյան հեղափոխությունը, և նա փրկվում է մահապատժից։
Զորացրվելով՝ գրողը մշտական բնակություն է հաստատում իր ծննդավայրում և զբաղվում տնտեսությամբ։ 1930 թվականին գրական գործունեության 40-ամյակի առթիվ նրան շնորհվում է Վրաստանի ժողովրդական գրողի կոչում։
Վախճանվել է Սիմոնեթի գյուղում։ Թաղված է Մթածմինդայի՝ գրողների և հասարակական գործիչների պանթեոնում։


== Ստեղծագործությունը ==
Դավիթ Կլդիաշվիլու անդրանիկ երկերը՝ «Անեծք», «Զոհը», տպագրվել են 1894 թվականին «Մոամբե» («Լրաբեր») ամսագրում։ Հաջորդել են բազմաթիվ պատմվածքներ ու վիպակներ, որոնցից կարելի է առանձնացնել «Սոլոմոն Մորբելաձե» (1894), «Սամանիշվիլու խորթ մայրը» (1897), «Քամուշաձեի հոգսը» (1900), «Միքելա» (1904) և այլն։
Մեծ են գրողի ծառայությունները նաև ազգային դրամատուրգիայի բնագավառում։ «Իրինայի երջանկությունը» (1897), «Դարիսպանի հոգսը» (1903), «Դժբախտություն» (1913) պիեսները բեմադրվել և բեմադրվում են վրացական թատրոններում։


== Աղբյուրներ ==
Հրաչիկ Բայրամյան, Վրաց գրականությունը V-XIX դդ. գիրք Ա, Երևան, ԵՊՀ հրատարակչություն, 2007, էջ 315-320։
Քրիստիան Վոլֆ

Քրիստիան Վոլֆ (գերմ.՝ Christian Wolff, հունվարի 24 (փետրվարի 3), 1679[…], Վրոցլավ, Բոհեմիայի թագավորություն, Չեխական թագի հողեր, Սրբազան Հռոմեական կայսրություն - ապրիլի 9, 1754(1754-04-09)[…], Հալե, Մագդեբուրգյան դքսություն, Պրուսիայի թագավորություն), գերմանական ռացիոնալիստ փիլիսոփա։ Հալլեի և Մարբուրգի համալսարանների պրոֆեսոր։
Աշխարհայացքը ձևավորվել է Լայբնիցի ազդեցությամբ, որի գաղափարները համակարգել և հանրամատչելի է դարձրել։ Գոյաբանության մեջ հետևելով Արիստոտելին և Լայբնիցին՝ «ձևը» համարել է գործուն սկզբնապատճառ, իսկ հետևելով Ռենե Դեկարտին՝ «մատերիան» նույնացրել տարածականության հետ։ Մերժել է Լայբնիցի մոնադաբանությունը և էական փոփոխություն մտցրել նախասահմանված ներդաշնակության նրա տեսության մեջ՝ հակվելով հոգեֆիզիկական դուալիզմին և հետևողական մեխանիցիզմին։ Առաջինն է հստակ տարբերակել էմպիրիկական և տեսական գիտելիքը։ Ինքնատիպ է Վոլֆի բարոյագիտությունը․ բնական բարոյականության սկզբունքները համարել է կեցության կառուցվածքից բխող և Աստծո կամքից անկախ օբյեկտիվ նորմաներ։ Վոլֆը պաշտպանել է բնական իրավունքի տեսությունը և լուսավորյալ բացարձակապետության գաղափարը։ Վոլֆի ուսմունքը մինչև Կանտի ասպարեզ գալը տիրապետել է գերմանական համալսարաններում։


== Ծանոթագրություններ ==
Տիմիրյազևկա (այլ կիրառումներ)

Տիմիրյազևկա, կարող է վերաբերել՝

Տիմիրյազևկա - ավան, Ուկրաինայի Նիկոլաևի մարզի Վոզնեսենսկի շրջանում
Տիմիրյազևկա - ավան, Ուկրաինայի Սումիի մարզի Բելոպոլիեի շրջանում
Ուրար

Ուրար, նեղ ու երկայն, մոտ 3 մ երկարությամբ և 10–12 սմ լայնությամբ գունավոր և ծաղկավոր երիզ է, որն ուրարակիրն ու սարկավագը կրում են իրենց ձախ ուսի վրա։ Ուրարը սովորաբար ունենում է 3 խաչ. մեկը ուսի վրա՝ մեջտեղում, մյուս երկուսը՝ հետևից ու առջևից։ Ձախ ուսին ուրար կրելը նշան է, ըստ որի՝ այդ կրոնավորը Քրիստոս Աստծո լուծը միայն կիսով չափ է իր վրա կրում և տակավին կարողություն չունի ամբողջությամբ ստանձնելու։
(9752) 1990 QZ1

(9752) 1990 QZ1, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,400148 ա. մ., առավելագույնը մոտենում է 2,2021 ա. մ. հեռավորության վրա և հեռանում 2,5982 ա. մ.։ Արեգակի շուրջ մեկ ամբողջական պտույտ է կատարում 1358,17 երկրային օրվա ընթացքում, իր ուղեծրով շարժվելով միջինում 0,265062 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9752) 1990 QZ1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուրոմսկի

Մուրոմսկի (ռուս.՝ Муромский), գյուղ Ռուսաստանի Վլադիմիրի մարզի Մուրոմ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուշի և Սասունի ինքնապաշտպանությունն ու կոտորածները

Մուշի և Սասունի ինքնապաշտպանությունն ու կոտորածները, Արամայիսի 1916 թվականին Ժնևում հրատարակված գիրքն է։


== Բովանդակություն ==
Մուշի և Սասունի ինքնապաշտպանությունն ու կոտորածները՝ որպես հայկական նահատակության մի հատված, ներկայացվել են Շվեյցարիայի հանրությանը։ Գրքի առաջին հատվածը վերաբերվում է Մուշի կոտորածներին։ Արամայիսը վկայում է, որ առավոտյան ազդանշանով զինված քրդերը և թուրքերը լցվում էին քաղաք և աղմուկ-աղաղակով հարձակվում հայկական թաղամասերի վրա։ Ամենուրեք միայն լսվում էր հրացանի ձայներ և ուժգին ճիչեր։ Քաղաքի երիտասարդները ընտրում են պատվով մահը և դիմադրություն են ցույց տալիս, սակայն նրանք ոչինչ չէին կարող անել հարյուր հազար զինված քրդերի դեմ։ Գրքի երկրորդ հատվածում հեղինակն անդրադառնում է սասունցիների ինքնապաշտպանութանը։ Թուրքերը սկսում են նախ կեղծ խոստումներ տալ և փորձել նրանց զինաթափ անել։ Սասունցիները, հասկանալով, որ թշնամին ցանկանում է նրանց զրկել պաշտպանվելու միջոցներից, չեն հանձնվում և դիմում են ինքնապաշտպանության։ Այնուամենայնիվ ջարդարարները, ընկճելով սասունցիներին, կոտորում են բնակչության մեծ մասին, իսկ մի մասն էլ թաքնվում է լեռներում ու ձորերում։


== Քաղվածքներ գրքից ==
Սուայո

Սուայո (ֆր.՝ Soyaux), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 10289 մարդ, բնակչության խտությունը՝ 806.35 մարդ/կմ²։ Բնակավայրը զբաղեցնում է 12.76 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից՝ 105 կմ հարավ, Անգուլեմ քաղաքից՝ 4 կմ արևելք։


== Բնակչություն ==
Բնակչության քանակը ըստ տարիների

Աղբյուրներ՝ Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5676 աշխատունակ (15-64 տարեկան) բնակիչ, որոնցից ակտիվ էին 3823-ը, իսկ ոչ ակտիվները՝ 1853։ Ակտիվության ցուցանիշը կազմում է 67,4 %։ 3823 աշխատունակ մարդկանցից աշխատել է 3009 անձ (1564 տղամարդ և 1445 կին)։ Գործազուրկ են եղել 814 անձ (368 տղամարդ և 446 կին)։ 1853 անաշխատունակներից 577-ը եղել են աշակերտներ կամ ուսանողներ, 520-ը՝ թոշակառուներ, իսկ 756-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սահիբա Գաֆարովա

Սահիբա Ալի կըզի Գաֆարովա (ադրբ.՝ Sahibə Əli qızı Qafarova, մարտի 19, 1955(1955-03-19), Շամխոր, Ադրբեջանական ԽՍՀ, ԽՍՀՄ), ադրբեջանցի քաղաքական գործիչ, Միլլի Մեջլիսի խոսնակը 2020 թվականի մարտի 10-ից, բանասիրական գիտությունների դոկտոր և պրոֆեսոր։
Նոր Ադրբեջան կուսակցության անդամ։


== Կենսագրություն ==
Ծնվել է Շամկիր քաղաքում։
Գերազանցությամբ ավարտել է ադրբեջանական ռուսաց լեզվի և գրականության մանկավարժական ինստիտուտի ռուսաց լեզվի և գրականության ֆակուլտետը, ինչպես նաև ադրբեջանական լեզուների համալսարանի անգլիական բանասիրության ֆակուլտետը։
Տիրապետում է ռուսերեն և անգլերեն լեզուներին։
Ամուսնացած է, ունի երկու երեխա։


=== Քաղաքական գործունեություն ===
1978 թվականից մինչև 1981 թվականը աշխատել է որպես ուսուցիչ Շամքիր քաղաքի միջնակարգ դպրոցներից մեկում։
1981 թվականից մինչև 2020 թվականը եղել է լաբորանտ, մանկավարժ, գլխավոր մանկավարժ, դոցենտ, Ադրբեջանի ռուսաց լեզվի և գրականության մանկավարժական ինստիտուտի պրոֆեսոր, Արևմտյան համալսարանի արևմտյան լեզուների ֆակուլտետի դեկան, Բաքվի սլավոնական համալսարանի եվրոպական լեզուների բաժնի վարիչ։
2010 թվականից 2020 թվականը եղել է Բաքվի սլավոնական համալսարանում միջազգային հարաբերությունների բաժնի պրոռեկտոր։
2006 թվականից մինչև 2007 թվականը աշխատել է Միչիգանի համալսարանի կանանց և գենդերային հետազոտությունների ինստիտուտում ԱՄՆ պետքարտուղարության «Ֆուլբրայթ Սկոլարշիփ» ծրագրի շրջանակներում։
2010 թվականից մինչև 2020 թվականը եղել է  Միլլի Մեջլիսի չորրորդ և հինգերորդ գումարումների պատգամավոր։
2015 թվականից մինչև 2020 թվականը եղել է Ադրբեջանի Միլի Մեջլիսի ընտանիքի, կանանց և երեխաների հարցերով կոմիտեի նախագահի տեղակալ։
2013 թվականից մինչև 2015 թվականը ղեկավարել է Եվրոպայի Խորհրդի Խորհրդարանական վեհաժողովի գենդերային հավասարության, ռասիզմի և այլատյացության դեմ պայքարի ենթահանձնաժողովները։
2015 թվականից մինչև 2017 թվականը եղել է Եվրոպայի Խորհրդի Խորհրդարանական վեհաժողովում «Կանայք բռնությունից զերծ» խորհրդարանական խմբակցության քաղաքական համակարգողը, կանանց նկատմամբ բռնությունների հիմնական զեկուցողը, ԵԽԽՎ միգրացիայի, փախստականների և տեղահանվածների հանձնաժողովի նախագահ, Բյուրոյի անդամ։
2018 թվականից մինչև 2020 թվականը եղել է «Եվրանեսթ» խորհրդարանական վեհաժողովում Ադրբեջանի պատվիրակության ղեկավար։
Ներկայումս հանդիսանում է Ադրբեջանի խորհրդարանի պատվիրակության ղեկավարը Միջխորհրդարանական վեհաժողովում Անկախ պետությունների Համագործակցության մասնակից պետությունների (IPA CIS) և թյուրքալեզու երկրների խորհրդարանական վեհաժողովում (TurkPA):
2016 թվականին, Ադրբեջանի Հանրապետության նախագահի հրամանագրով, «Վաստակավոր ուսուցիչ» պատվավոր կոչում է շնորհվել Ադրբեջանում կրթության զարգացման գործում իր վաստակի համար։
Հեղինակն է մի քանի դասագրքերի, դասավանդման գործիքների, մեկ մենագրության, ինչպես նաև ավելի քան 80 գիտական հոդվածների։ 


== Ծանոթագրություններ ==
Բլումբերգ

Bloomberg L.P., ֆինանսական շուկայի պրոֆեսիոնալ մասնակիցների համար երկու գլխավոր ֆինանսական մատակարարներից մեկը։
Հիմնական արտադրանքը Bloomberg Terminal-ն է, որոնց միջոցով կարելի է ընթացիկ և պատմական գների մուտքի հնարավորություն ստանալ բոլոր միջազգային բորսաներում և շատ բորսայից դուրս շուկաներում, Bloomberg ընկերության նորությունների ժապավենում և այլ գլխավոր հասարակական տեղեկատվական միջոցներում, պարտատոմսերի և այլ թանկարժեք թղթերի էլեկտրոնային վաճառքի համակարգում։
Բացի Bloomberg Terminal-ից կարևոր արտադրանք են հանդիսանում BloombergTV մասնագիտացված հեռուստատեսային ալիքների ընտանիքը (բոլոր հիմնական շուկաների համար առանձին ալիքներով), Bloomberg Markets, Bloomberg BusinessWeek ամսագրերը, Bloomberg.com և BusinessWeek.com կայքերը, BloombergRadio ռադիոյի և բջջային սարքավորումների հավելվածները։
Bloomberg կոմերցիոն ընկերությունը հիմնադրել է Մայքլ Բլումբերգը 1981 թվականին։ Այն մասնավոր ընկերություն է. Մայքլ Բլումբերգը 2008 թվականի հուլիսին գնել է ընկերության 20%-ը Merrill Lynch-ից, և հիմա հիմնադրին է պատկանում բաժնետոմսերի 88%-ը։
Ներկայումս գլխավոր նստավայրը գտնվում է Նյու Յորքի Bloomberg Tower շենքում։


== Պատմություն ==

1981 թվականին Salomon Brothers[en] և Phibro[en] ընկերությունների միավորումից հետո Մայքլ Բլումբերգը (Salomon Brothers գլխավոր պարտնյորը) կորցրեց աշխատանքը, սակայն պարտնյորական պայմանագրի համաձայն` ստացավ $10 միլիոն։
Այդ գումարով Բլումբերգը հիմնադրեց Innovative Market Systems ընկերությունը։

1982 թվականին Merrill Lynch-ը դարձավ նոր ընկերության հաճախորդ` տեղադրելով 22 տերմինալ և Բլումբերգի ընկերությունում ներդնելով $30 միլիոն։ 1986 թվականին ընկերությունը վերանվանվեց` Bloomberg L.P., և 1988 թվականին արդեն աշխատում էր 5 հազար տերմինալ։ 5 տարվա ընթացքում թողարկվեցին լրացուցիչ ծրագրեր` ներառելով Bloomberg Tradebook առևտրային հարթակը, Bloomberg Messaging Service հաղորդակցություններով փոխանակվելու համակարգը և Bloomberg newswire նորությունների ժապավենը։


== Տես նաև ==
Ռոյթերս
Google Finance
Yahoo! Finance


== Ծանոթագրություններ ==


== Գրականություն ==
Майкл Блумберг Блумберг о Bloomberg = Bloomberg by Bloomberg. — М.: «Альпина Паблишер», 2010. — 224 с. — (Сколково). — ISBN 978-5-9614-1237-6


== Արտաքին հղումներ ==
Բլումբերգը հայերեն Archived 2020-11-13 at the Wayback Machine.
Գազար (Սղերդի գավառ)

Անվան այլ կիրառումների համար տե՛ս՝ Գազար (այլ կիրառումներ)Գազար, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==